OzLabs/hebrew-wiki-articles huggingface dataset:
Castles

"Castles" הוא סינגל של הזמרת-יוצרת הבריטית, פרייה ריידינגס. השיר יצא ב-30 במאי 2019 בהוצאת חברות התקליטים Good Soldier Songs וקפיטול רקורדס, כסינגל החמישי מתוך אלבום האולפן הראשון שלה, Freya Ridings. השיר נכתב על ידי פרייה ריידינגס ודן ניגרו, והופק על ידי דן ניגרו, איב רוטמן, מארק קרו ודן פרידי.

נכון לאוגוסט 2023, השיר הושמע למעלה מ-36 מיליון פעמים ביוטיוב,<ref></ref> ולמעלה מ-226 מיליון פעמים בספוטיפיי.<ref name="Spotify-Original-Version"></ref>

== מיקומי שיא ==

== נתוני מכירות ==
{| class="wikitable sortable"
!אזור
!תואר
!מכירות
|-
!אוסטרליה (ARIA)
|3× פלטינה
|210,000
|-
!אוסטריה (IFPI Austria)
|פלטינה
|30,000
|-
!קנדה (Music Canada)
|זהב
|40,000
|-
!צרפת (SNEP)
|פלטינה
|200,000
|-
!גרמניה (BVMI)
|זהב
|200,000
|-
!שווייץ (IFPI Switzerland)
|פלטינה
|20,000
|-
!הממלכה המאוחדת (BPI)
|פלטינה
|600,000
|}

== היסטוריית יציאות לאור ==
{| class="wikitable plainrowheaders"
!אזור
!תאריך
!פורמט
!גרסה
!חברת תקליטים
!הערות
|-
! rowspan="3" scope="row" |עולמי
| 30 במאי 2019
| rowspan="3" |הורדת מוזיקה, הזרמת מוזיקה
|מקורית
| rowspan="5" |Good Soldier Songs, קפיטול רקורדס
|
|-
| 5 ביולי 2019
|אקוסטית
|<ref></ref>
|-
| 2 באוגוסט 2019
| רמיקס של סם פלדט
|<ref></ref>
|-
! rowspan="2" scope="row" | ארצות הברית
| 26 באוגוסט 2019
|מוזיקה עכשווית למבוגרים
| rowspan="2" |מקורית
| <ref></ref>
|-
| 23 בספטמבר 2019
|מוזיקה אלטרנטיבית למבוגרים
| <ref></ref>
|}

== קישורים חיצוניים ==

== הערות שוליים ==

קטגוריה:שירי 2019
קטגוריה:סינגלים מ-2019
קטגוריה:שירים באנגלית
קטגוריה:שירים שנכתבו על ידי דן ניגרו
קטגוריה:שירים על כאב לב
קטגוריה:בלדות פופ
קטגוריה:סינגלים בהוצאת קפיטול רקורדס
תקן ביקורת 300

תקן ביקורת 300 – תכנון הביקורת הוא תקן ביקורת שפורסם על ידי לשכת רואי החשבון בישראל ועוסק בנושא תכנון עבודת הביקורת על דוחות כספיים של גוף מבוקר.

בהתאם לכך, התקן קובע כי על רואה החשבון המבקר לתכנן מבעוד מועד את תוכניות הביקורת על הדוחות הכספיים של המבוקר, תוך התייחסות להכרת הפעילות של הגוף המבוקר, הבנת המערכת החשבונאית והבקרה הפנימית של המבוקר, נוהלי הביקורת שייושמו, פיקוח וניהול הביקורת ועוד. כמו כן, על רואה החשבון לתעד את תוכנית הביקורת ולציין מתי היה צורך בהגדלת היקף הביקורת לאחר התחלתה. התקן גם מציין שככל שהביקורת נערכת לראשונה, ייתכן והביקורת תהיה רחבה יותר והדבר צריך לבוא לידי ביטוי בתכנון הביקורת.

התקן פורסם בשנת 2001 כתקן ביקורת 74 ומספורו שונה בשנת 2018 כחלק מהליך הקודיפיקציה של תקני הביקורת של לשכת רואי החשבון. כמו כן, התקן מבוסס על תקן ביקורת בינלאומי ISA 300 של הפדרציה הבינלאומית של רואי החשבון (IFAC) תוך התאמה לישראל.

==קישורם חיצוניים==
*[https://icpas.org.il/wp-content/uploads/2018/05/תקן-ביקורת-ישראל-300.pdf תקן ביקורת 300], באתר לשכת רואי החשבון
*[https://www.ifac.org/_flysystem/azure-private/meetings/files/0485.pdf תקן ISA 300] באתר של הפדרציה הבינלאומית של רואי החשבון

קטגוריה:תקני ביקורת בחשבונאות
בארי סילקמן

בארי סילקמן (נולד ב-29 ביוני 1952), הוא כדורגלן עבר אנגלי-יהודי וסוכן כדורגל בהווה,<ref></ref> ששיחק כקשר ב-11 מועדונים כולל במנצ'סטר סיטי ב-1979 ובלייטון אוריינט בין השנים 1981 ל-1985. הוא זכה במדליית זהב כשחקן כדורגלן במכביה, וכיום הוא עובד כסוכן שחקנים וסקאוט מוכר שעבד עם כדורגלנים מוכרים, כגון: מארק שוורצר, לוקאס ניל, דמבה בה ותומאס היצלסברגר. הוא אף היה שותף בייצוגם של הכדורגלנים אייל ברקוביץ’ ואיגביני יעקובו יחד עם פיני זהבי.

== קריירה ==
סילמן נולד בסטפני, לונדון, בשנת 1952. הוא התחיל את הקריירה שלו בוימבלדון, לפני שעבר לברנט והרדפורד סיטי. ב-1976, הוא עבר להרפורד יונייטד, שם בילה כ-2 עונות. בשנת 1976 הוא הוחתם על ידי קריסטל פאלאס, תחת המאמן טרי ונבלס. שם הוא שיחק באופן קבוע עבור פאלאס במשך שתי עונות.

בשנת 1979, הוחתם סילמן על ידי המאמן מלקולם אליסון לקבוצת מנצ'סטר סיטי. הוא ערך כ-21 הופעות עבור סיטי. סילקמן שיחק במדי מכבי תל אביב בעונת 1979/1980 בהשאלה. הוא ערך 7 הופעות ליגה עבור המועדון, אך שוחרר ממנצ'סטר סיטי לאחר סיום השאלתו בסוף העונה.<ref></ref> לאחר מכן, שיחק סילמן בקבוצות מקומיות, כגון: ברנטפורד ולייטון אוריינט. הוא פרש ממשחק פעיל בשנת 1988.

בנובמבר 2018, סילקמן מונה לזמן קצר למאמן של הקבוצה האנגלית סטיינס טאון, עד שעזב את המועדון בשל ההתאחדות לכדורגל שסברה שהתפקיד מייצג ניגוד עניינים עם עבודתו כסוכן. הוא אימן את נבחרת הכדורגל של בריטניה במשחקי המכביה 2013 בישראל.<ref></ref>

==קישורים חיצוניים==

* [https://www.transfermarkt.my/barry-silkman/profil/spieler/1028204 פרופיל], באתר TransferMarkt

== הערות שוליים ==

קטגוריה:כדורגלנים אנגלים
קטגוריה:קשרי כדורגל אנגלים
קטגוריה:כדורגלני מנצ'סטר סיטי
קטגוריה:כדורגלני וימבלדון
קטגוריה:כדורגלני מכבי תל אביב
קטגוריה:כדורגלני ברנטפורד
קטגוריה:כדורגלני קווינס פארק ריינג'רס
קטגוריה:כדורגלני פלימות' ארגייל
קטגוריה:כדורגלני קריסטל פאלאס
קטגוריה:אנגלים שנולדו ב-1952
אלוף האלופים 2018

אלוף האלופים 2018 היה המהדורה ה-23 של גביע אלוף האלופים (הסופר-קאפ הישראלי). המשחק נערך ב-28 ביולי 2018 בין הפועל באר שבע, אלופת ליגת העל לעונת 2017/2018, לבין הפועל חיפה, מחזיקת גביע המדינה לעונת 2017/2018. 

בעונה שלפני כן זכתה הפועל באר שבע לאחר ניצחון של 4-2 על בני יהודה תל אביב.

לאחר 90 דקות שהסתיימו בתיקו 1–1 משער עצמי לטובת הפועל באר שבע של חן דילמוני ושער להפועל חיפה של גבריאל תאמאש, כשללא הארכה, ניגשו שתי הקבוצות ישירות לדו-קרב פנדלים, בו ניצחה הפועל חיפה 4–5 את הפועל באר שבע. 

== מהלך המשחק ==

קטגוריה:תחרויות כדורגל בישראל
קטגוריה:2018 בישראל: כדורגל
בלה לוי

בלה לוי (בהונגרית: Lévy Béla; בודפשט, 4 בדצמבר 1873 <ref></ref> – לונדון, 1959) היה עורך דין יהודי-הונגרי, סופר משפטי. הוא אחיו הבכור של לאיוש לוי (1875–1961), רופא, ואחיינו של מור קרמן.

== קורות חייו ==
בלה לוי נולד במשפחה יהודית כבנם של ברנאט לוי, פילולוג ומזרחן, ושל מינה קליינמן (1847–1918).<ref></ref> הוא השלים את לימודיו בפקולטה למשפטים ומדע המדינה של אוניברסיטת בודפשט (כיום שמה אוניברסיטת אטווש לוראנד) וקיבל את התואר שלו ב-1895. ב-1898 פתח משרד עורכי דין בבודפשט. בין 1899 לבין 1904 עבד כמרצה ב"אקדמיה למסחר" של בודפשט. הוא היה חבר בוועדה הארצית לבחינת עורכי דין. ביצירתו של המשפטן אוסקר בורצ'רדט , "המשפט המסחרי של העולם" (Die Handelsgesetz des Erdballs), הוא חיבר את החלק שנגע להונגריה: את הסעיפים של חוקי המסחר, שטרי החליפין ופשיטות הרגל. במחצית השנייה של שנות ה-30 היגר ללונדון בשל רדיפות היהודים בהונגריה ועסק בה בעריכת דין. מאמריו פורסמו ב"עיתון מדעי המשפט" (Jogtudományi Közlöny), בלקסיקון המשפטי ההונגרי ובלקסיקון הגדול של פאלאס וכן פורסמו כמה ספריו.

== משפחתו ==
רעייתו הייתה מרגיט, בתם של יוז'ף קליין ושל גבריאלה שפיצר, לה נישא ב-1 באפריל 1906 בבודפשט.<ref></ref>

ילדיו:
* מריה אווה לוי (1908–?). בעלה ארנה לאו שוורץ (1904–?) היה עורך דין וינאי.<ref></ref>
* מרתה ארז'בט לוי (1910–?). בעלה בלה פישר (1908–?) היה מהנדס מכונות מוסמך.<ref></ref>

== כתביו העיקריים ==
* שיטת דיני הפטנטים ההונגריים (בודפשט, 1898)
* שאלת התיחום של המשפט המסחרי (בודפשט, 1900)
* ביקורת על טיוטת החוק על עיצוב תעשייתי (בודפשט, 1902)
* חוקי המסחר, שטרי חליפין ופשיטות רגל ההונגרים (Das Handelsrecht, Wechselrecht und Konkursrecht Ungarns, ברלין, 1906)
* תכנון ההצגת טיוטת חוק הפטנטים (עם ז'יגמונד קושה, 1909)
* בשאלת ביטוח המשכנתא (1916)
* תכנון הצגת טיוטת חוק הפטנטים (1916)
* תכנון הצגת טיוטת תחוק הסימני המסחר (1917)
* בעיות חקיקה בדיני המאזנים (בודפשט, 1930)

== ספריו (חלק) ==
* (1898) A Magyar Szabadalmi Jog Rendszere
* A Kereskedelmi Jog Elhatárolásának Kérdése: Kereskedelmi Törvényünk Revisiója Szempontjábol (1900)

== לקריאה נוספת ==
* Magyar életrajzi lexikon II. (L–Z). Főszerk. Kenyeres Ágnes. Budapest: Akadémiai. 1969. ([https://mek.oszk.hu/00300/00355/html/ABC09006/09455.htm לקסיקון ביוגרפי הונגרי]. עורכת ראשית אגנש קניירש)
* לקסיקון יהודי הונגרי. 1929. עורך פטר אויווארי. [https://mek.oszk.hu/04000/04093/html/szocikk/12954.htm גישה מקוונת]
* Szinnyei József: Magyar írók élete és munkái VII. (Köberich–Loysch). Budapest: Hornyánszky. 1900. (יוז'ף סיניאי. [https://mek.oszk.hu/03600/03630/html/l/l14012.htm חייהם ויצירותיהם של סופרים הונגרים])

== קישורים חיצוניים ==
* [https://www.arcanum.com/en/online-kiadvanyok/Lexikonok-magyar-eletrajzi-lexikon-7428D/l-76823/levy-bela-769E4/ בלה לוי קורות חיים] באתר Arcanum

== הערות שוליים ==

קטגוריה:עורכי דין יהודים הונגרים
קטגוריה:יהדות בודפשט: אישים
קטגוריה:בודפשט: אישים
קטגוריה:בוגרי אוניברסיטת אטווש לוראנד בודפשט
קטגוריה:מהגרים מהונגריה
קטגוריה:מהגרים לממלכה המאוחדת
קטגוריה:עורכי דין יהודים בריטים
קטגוריה:הונגרים שנולדו ב-1973
קטגוריה:הונגרים שנפטרו ב-1959
קטגוריה:בריטים שנפטרו ב-1959
נילס לארוס

נילס לארוס (בהולנדית: Niels Laros; נולד ב-17 באפריל 2005) הוא אתלט הולנדי, אלוף אירופה עד גיל 20 (ירושלים 2023) בריצות 1500 מטר ו-5000 מטר. שיאן הולנד בריצת 1500 מטר (3:32.74 דקות).

==ביוגרפיה==

=== 2022 ===
באליפות אירופה עד גיל 18 שנערכה ביולי בירושלים שבישראל שבר לארוס את שיאיו האירופיים של יקוב אינגבריגטסן בריצת 1500 מטר ובריצת 3000 מטר עד גיל 18, בדרך לשתי מדליות זהב.

=== 2023 ===
ביוני 2023 השווה את שיא הולנד לבוגרים בן 22 השנים בריצת 1500 מטר, כשקבע תוצאה של 3:32.89 דקות בתחרות שנערכה בצרפת.

באליפות אירופה עד גיל 20 שנערכה באוגוסט בירושלים שבישראל זכה לארוס במדליות זהב בריצות 1500 מטר ו-5000 מטר.

באליפות העולם שנערכת בבודפשט שבהונגריה, העפיל לארוס לגמר ריצת 1500 מטר, כשבשלב חצי הגמר שבר את שיא הולנד בריצה זו, כשקבע תוצאה של 3:32.74 דקות.

== שיאים אישיים ==
=== אצטדיון ===
* ריצת 800 מטר: 1:44.78 דקות (2023), שיא הולנד עד גיל 20
* ריצת 1500 מטר: 3:32.74 דקות (2023), שיא הולנד 
* ריצת 3000 מטר: 7:48.25 דקות (2023), שיא אירופה עד גיל 18 ושיא הולנד עד גיל 20
* ריצת 5000 מטר: 13:23.01 דקות (2023), שיא הולנד עד גיל 20

=== אולם ===
* ריצת 1500 מטר: 3:49.51 דקות (2022)
* ריצת 3000 מטר: 8:26.44 דקות (2022)

== קישורים חיצוניים ==

== הערות שוליים ==

קטגוריה:אתלטים הולנדים
קטגוריה:רצי 3000 מטר
קטגוריה:רצי 5000 מטר
קטגוריה:רצי 1500 מטר
קטגוריה:רצים למרחקים בינוניים
קטגוריה:רצים למרחקים ארוכים
קטגוריה:הולנדים שנולדו ב-2005
Jealousy (שיר של קווין)

"Jealousy" (בעברית: "קנאה") הוא שיר של להקת הרוק הבריטית קווין ששוחרר במקור באלבומם השביעי Jazz משנת 1978, ושנה מאוחר יותר שוחרר כסינגל הרביעי והאחרון מהאלבום. השיר נכתב על ידי פרדי מרקיורי.

נכון לאוגוסט 2023, השיר הושמע למעלה מ-12 מיליון פעמים בספוטיפיי.<ref></ref>

==רקע לשיר==
השיר שוחרר רק בחמש מדינות כסינגל: ארצות הברית, קנדה, ברזיל, ניו זילנד ובברית המועצות, אך לא הצליח להיכנס למצעדים בשום מקום. הסינגל היה הסינגל היחיד של הלהקה בברית המועצות. בברית המועצות, הבי-סייד לסינגל היה Don't Stop Me Now, אך ביתר המדינות הבי-סייד היה "Fun It". ב-1980, השיר נכלל ברשימת השירים של אולימפיאדת מוסקבה (1980). Jealousy נכתב בידי פרדי מרקיורי, וכולל את בריאן מיי שמנגן בגיטרה אקוסטית שלו Hallfredh. הגיטרה קיבלה גשר חלופי מעץ קשיח, מסותת שטוחה, עם חתיכה קטנה של סריג חוט קטן שהונח בינו לבין המיתרים של הגיטרה ששכבו בעדינות מעל. המיתרים יצרו אפקט באזינג של סיטאר. האפקט הזה כבר שומש בשיר "White Queen (As It Began)" מאלבומם Queen II. במגזין בילבורד חשו כי האפקט הזה גרם לשיר להישמע בסגנון של הביטלס ("ביטלסקי"). כל הקולות הוקלטו על ידי מרקיורי.

==ביקורת על השיר==
במגזין קאש בוקס אמרו כי השיר מתחיל עם "קטע פתיחה מעניין של פסנתר וצליל של סיטאר. הם אמרו עוד כי לשיר יש "מקצב נוקשה, תיפוף מובהק, נגינת פסנתר ישירה וקולות תזמור אופייניים" וש"הקולות של פרדי מרקיורי מעוררים" ו"נגינת הגיטרה של בריאן מיי בלתי רגילה". ברקורד וורלד אמרו כי "Jealousy" היא בלדה קלילה יותר מאשר שירי קווין הטיפוסיים.

==קרדיטים==
*פרדי מרקיורי - שירה וקולות רקע, פסנתר.
*בריאן מיי - גיטרה אקוסטית.
*רוג'ר טיילור - תופים.
*ג'ון דיקון - גיטרה בס.

== קישורים חיצוניים ==

== הערות שוליים ==

קטגוריה:שירי 1978
קטגוריה:סינגלים מ-1979
קטגוריה:שירי קווין
קטגוריה:שירים באנגלית
קטגוריה:שירים על קנאה
קטגוריה:סינגלים בהוצאת אלקטרה רקורדס
קטגוריה:סינגלים בהוצאת הוליווד רקורדס
קטגוריה:סינגלים בהוצאת EMI רקורדס
אביבה מונג'יו

אביבה מונג'יו (באנגלית: Aviva Mongillo; נולדה ב-6 בפברואר 1998) הידועה גם בשם קאריס (באנגלית: Carys), היא זמרת ושחקנית קנדית.<ref name=":0"></ref> היא ידועה בתפקידיה כאליה קנדריק בסדרת הדרמה "בקסטייג'". לאחר ההצלחה של "Princesses Don't Cry", היא הוציאה את To Anyone Like Me ב-2 באוקטובר 2020, בהוצאת האחים וורנר קנדה.

בשנת 2023 חזרה עם הסינגלים "Recovering People Pleaser" ו-"Aquarius".<ref></ref>

==ביוגרפיה==
אביבה קיארה מונג'יו,<ref name=":0" /> נולדה ב-6 בפברואר 1998 במרקהם, קנדה.<ref name=":1"></ref> היא נולדה למשפחה איטלקית, שלדבריה "תמיד תמכה" בחלומותיה.<ref name=":2"></ref> בגיל שבע היא נרשמה לשיעורי משחק, ואחריהם שיעורי שירה ושיעורי גיטרה. היא למדה בבית הספר התיכון יוניונוויל, והמשיכה את לימודיה בעת שהשתתפה בתוכנית "בקסטייג'".<ref name=":1" /> מונג'יו סבלה מחרדה מגיל צעיר.<ref name=":2" />

==קריירה==
בזמן שלמדה בתיכון יוניונוויל, מונגיו פרסמה מספר שירים מקוריים בסאונדקלאוד. הם משכו את תשומת ליבו של מפיק מוזיקלי בטורונטו, שהזמין אותה לאולפן הקלטות, שם היא עבדה עם כותבי השירים, וחודש לאחר שהותה שם, הם הודיעו לה שהמוזיקה תשמש את פסקול הסדרה "בקסטייג'". הם אמרו לה שהיא צריכה לעבור אודישן לתפקיד בסדרה, והיא לוהקה לתפקיד אליה קנדריק.<ref></ref><ref name=":2" /> היא גילמה את התפקיד במשך שישים פרקים.<ref></ref> ביוני 2016, מונג'יו הוציאה את סינגל הבכורה שלה, "Hype". הוא לווה בווידאו קליפ. ב-15 בספטמבר 2017 יצא מיני-אלבום הבכורה שלה, Songs About Boys.<ref></ref><ref></ref> המיני-אלבום זכה לקידום ב-Family Channel, שאחראית על "בקסטייג'".<ref name=":2" /> ב-2017, היא הופיעה בסרט "אל תדבר עם איירין", סרט קומדיה קנדי.<ref></ref>

בשנת 2018, מונג'יו החלה לגלם את התפקיד החוזר של ייניפר בתוכנית "אימהות עובדות".<ref></ref><ref></ref><ref></ref> בשנת 2019, השתתפה בסרט "מה הסיכוי?" וגילמה גרסה מתבגרת של דמותה של שרליז ת'רון,<ref></ref> וכן הופיעה בסרט Random Acts of Violence.<ref></ref> מאוחר יותר ב-2019, היא החלה להופיע בשם הבמה קאריס, עם הסינגל "Bad Boy" שיצא ב-26 ביולי 2019. בחודש העוקב, "Princesses Don't Cry", שיר מתוך המיני-אלבום Songs About Boys, הפך ללהיט רדום בזכות חשיפה עולמית בטיקטוק.<ref name=":3"></ref> יותר מ-850,000 סרטונים נוצרו בשילוב השיר, אשר מאוחר יותר הופץ מחדש כסינגל בשם הבמה שלה.<ref name=":3" /> היא הצהירה שכשהשיר התחיל לצבור תאוצה, היא הייתה מבולבלת מכיוון שרצתה שקאריס תהיה דמות שהיא יכולה להרגיש "מורחקת ממנה", ולא רצתה להיראות כפגיעה. לאחר מכן, הצהירה שהיא אסירת תודה על ההזדמנות "להפוך לפגיעה" באמצעות המוזיקה שלה.<ref name=":2" /> הקליפ של "Princesses Don't Cry" פורסם ב-12 בנובמבר 2019.<ref></ref> ביוני 2020, "No More" הופץ כסינגל הבא שלה, כשהוא מלווה בקליפ.<ref></ref> ב-28 באוגוסט 2020, היא הוציאה את הסינגל "Crush", והכריזה שמיני-אלבום הבכורה שלה בתור קאריס, To Anyone Like Me, יופץ ב-2 באוקטובר 2020.<ref></ref><ref></ref> עם יציאתו של To Anyone Like Me, השיר "When a Girl" פורסם כסינגל, עם קליפ נלווה.<ref></ref>

== דיסקוגרפיה ==
=== מיני-אלבומים ===
* 2017: Songs About Boys
* 2020: To Anyone Like Me

==קישורים חיצוניים==

== הערות שוליים ==

קטגוריה:שחקניות קולנוע וטלוויזיה קנדיות
קטגוריה:שחקניות ילדות קנדיות
קטגוריה:זמרות קנדיות
קטגוריה:זמרות-יוצרות קנדיות
קטגוריה:זמרות פופ קנדיות
קטגוריה:קנדיות שנולדו ב-1998
האנסל פרצ'מנט

האנסל פרצ'מנט (באנגלית: Hansle Parchment; נולד ב-17 ביוני 1990) הוא אתלט ג'מייקני, האלוף האולימפי (טוקיו 2020) ופעמיים סגן אלוף העולם (בייג'ינג 2015 ובודפשט 2023) בריצת 110 מטר משוכות. בנוסף מחזיק במדליית ארד אולימפית (לונדון 2012) בריצת 110 מטר משוכות.

== קריירה מקצועית ==
=== 2012 ===
==== מדליית ארד אולימפית ====
באולימפיאדת לונדון שנערכה באוגוסט בלונדון שבממלכה המאוחדת זכה פרצ'מנט במדליית ארד בריצת 110 מטר משוכות בשיא לאומי חדש של 13.12 שניות, אחרי ארייס מריט (12.92 שניות) וג'ייסון ריצ'רדסון (13.04 שניות), שניהם מארצות הברית.

=== 2013 ===
באליפות העולם שנערכה באוגוסט במוסקבה שברוסיה סיים פרצ'מנט במקום 13 בריצת 110 מטר משוכות, אחרי שלא סיים הריצה בשלב חצי הגמר וקבע תוצאה של 13.43 שניות במוקדמות.

=== 2015 ===
==== סגן אלוף העולם ====
באליפות העולם שנערכה באוגוסט בבייג'ינג שברפובליקה העממית של סין זכה פרצ'מנט במדליית כסף בריצת 110 מטר משוכות בתוצאה של 13.03 שניות, אחרי סרגיי שובנקוב מרוסיה (12.98 שניות) ולפני ארייס מריט (13.04 שניות).

=== 2017 ===
באליפות העולם שנערכה באוגוסט בלונדון שבממלכה המאוחדת סיים פרצ'מנט במקום השמיני בריצת 110 מטר משוכות בתוצאה של 13.37 שניות.

=== 2018 ===
==== אלוף אמריקה הצפונית, אמריקה המרכזית והקריביים ====
באליפות אמריקה הצפונית, אמריקה המרכזיתת והקריביים שנערכה באוגוסט בטורונטו שבקנדה זכה פרצ'מנט במדליית זהב בריצת 110 מטר משוכות בתוצאה של 13.28 שניות.

=== 2021 ===
==== אלוף אולימפי ====
באולימפיאדת טוקיו שנערכה באוגוסט בטוקיו שביפן זכה פרצ'מנט במדליית זהב בריצת 110 מטר משוכות בתוצאה של 13.04 שניות, לפני גרנט הולוואי מארצות הברית (13.09 שניות) ורונלד לוי מג'מייקה (13.10 שניות).

=== 2022 ===
באליפות העולם שנערכה ביולי ביוג'ין שבאורגון, ארצות הברית העפיל פרצ'מנט לגמר 110 משוכות אך לא הופיע בו, לאחר שקבע תוצאה של 13.02 שניות בשלב חצי הגמר.

=== 2023 ===
==== סגן אלוף העולם ====
באליפות העולם שנערכה באוגוסט בבודפשט שבהונגריה זכה פרצ'מנט במדליית כסף בריצת 110 מטר משוכות בתוצאה של 13.07 שניות, אחרי גרנט הולוואי (12.96 שניות) ולפני דניאל רוברטס מארצות הברית (13.09 שניות).

== שיאים אישיים ==
=== אצטדיון ===
* ריצת 110 מטר משוכות: 12.94 שניות (2014)

== קישורים חיצוניים ==

קטגוריה:אצנים ג'מייקנים
קטגוריה:רצי משוכות
קטגוריה:אלופים אולימפיים: ריצת 110 מטרים משוכות (גברים)
קטגוריה:אתלטים באולימפיאדת לונדון (2012)
קטגוריה:אצנים באולימפיאדת טוקיו (2020)
קטגוריה:אתלטים באולימפיאדת טוקיו (2020)
קטגוריה:אלופים אולימפיים באולימפיאדת טוקיו (2020): אתלטיקה
קטגוריה:משתתפים ג'מייקנים באולימפיאדת פריז (2024)
קטגוריה:זוכי מדליית ארד אולימפית: אתלטיקה
קטגוריה:ג'מייקנים שנולדו ב-1990
One Year of Love

"One Year of Love" (בעברית: שנה אחת של אהבה) הוא שיר של להקת הרוק הבריטית קווין, שנכתב בידי בסיסט הלהקה ג'ון דיקון, ונכלל במקור באלבום השנים-עשר של הלהקה A Kind of Magic בשנת 1986.

נכון לאוגוסט 2023, השיר הושמע למעלה מ-14 מיליון פעמים בספוטיפיי.<ref></ref>

==רקע והלחנת השיר==
השיר נכתב על ידי בסיסט להקת קווין ג'ון דיקון והושר על ידי פרדי מרקיורי עבור הסרט איש הנצח (סרט, 1986), והוא מתנגן ברדיו במהלך סצנת הבר בסרט. גרסת האלבום כוללת את ג'ון דיקון מנגן בסינתיסייזר Yamaha DX7 ותזמורת כלי מיתר בניצוחו של לינטון נאיף. הסקסופון בשיר נוגן על ידי סטיב ג'ורג'י, נגן אולפן שקודם לכן ניגן בלהיט מספר אחד של ג'ורג' מייקל Careless Whisper משנת 1984. השיר נכתב במפתח די. דיקון החליט להחליף את רכיבי (קומפוננט) הגיטרה בסולו של סקסופון, אחריי דיון עם בריאן מיי, שלא ניגן ולא הופיע בשיר זה.

==יציאת השיר==
השיר שוחרר כסינגל בצרפת ובספרד בלבד, והופיע בסצנת הבר בHighlander. הסינגל הגיע למצעדים בצרפת ובספרד. הבי-סייד של הסינגל היה "Gimme the Prize (Kurgan's Theme)". בשנת 1992 בארצות הברית השיר שוחרר כפרומו-סינגל. גרסה מורחבת באורך 6:41 מופיעה על גבי תקליטור בונוס עם ערכת ה-DVD של מהדורת 2002 לHighlander לצד השחרורים הקודמים מגרסאות האלבום לשירים Princes of the Universe ו-Friends Will Be Friends. הלהקה מעולם לא ביצעה את השיר בהופעה חיה.

==מורשת==
לשיר בוצעה גרסת כיסוי בידי איליין פייג' באלבומה The Queen Album משנת 1988 ועל ידי הזמרת הגרמנייה סטיבי אן (Stevie Ann) בשנת 2006. הוא נבחר במקום השישי על ידי Ultimate Classic Rock בספירה של "10 שירי ג'ון דיקון קווין המובילים". הם טענו כי דיקון "חושף את רגשותיו כאן בדרכים שחברי הלהקה (במיוחד פרדי מרקיורי) מעיזים לחשוף לעיתים נדירות", ותיארו את השיר כ"בלדה כנה" והכירו ב"הופעת הסקסופון הנדירה" ו"עיבוד המיתרים השופע" שמגבירים את המסר הרומנטי של השיר.

==קרדיטים==
*פרדי מרקיורי – שירה וקולות רקע.
*רוג'ר טיילור – תוף מרים.
*ג'ון דיקון – גיטרה בס, סינתיסייזר, דוגם צלילים, מכונת תופים.

מוזיקאים נוספים
*סטיב גרגורי – סקסופון.
*לינטון נאיף – עיבוד מוזיקלי של כלי מיתר.

== קישורים חיצוניים ==

== הערות שוליים ==

קטגוריה:שירי 1986
קטגוריה:סינגלים מ-1986
קטגוריה:שירי קווין
קטגוריה:שירים באנגלית
קטגוריה:בלדות נשמה
קטגוריה:סינגלים בהוצאת הוליווד רקורדס
קטגוריה:סינגלים בהוצאת קפיטול רקורדס
קטגוריה:סינגלים בהוצאת EMI רקורדס
קיירון מקמאסטר

קיירון מקמאסטר (באנגלית: Kyron McMaster; נולד ב-3 בינואר 1997) הוא אתלט מאיי הבתולה הבריטיים, סגן אלוף העולם (בודפשט 2023), פעמיים אלוף חבר העמים הבריטי (גולד קוסט 2018 וברמינגהאם 2022) ופעמיים אלוף אמריקה הצפונית, אמריקה המרכזית והקריביים (טורונטו 2018 ופריפורט 2022) בריצת 400 מטר משוכות.

== קריירה מקצוענית ==
=== 2017 ===
באליפות העולם שנערכה באוגוסט בלונדון שבממלכה המאוחדת נפסל מקמאסטר בשלב המוקדמות בריצת 400 מטר משוכות.

=== 2018 ===
==== אלוף חבר העמים הבריטי ====
במשחקי חבר העמים הבריטי שנערכו באפריל בגולד קוסט שבאוסטרליה זכה מקמאסטר במדליית זהב בריצת 400 מטר משוכות בתוצאה של 48.25 שניות.

==== אלוף אמריקה הצפונית, אמריקה המרכזית והקריביים ====
באליפות אמריקה הצפונית, אמריקה המרכזית והקריביים שנערכה באוגוסט בטורונטו שבקנדה זכה מקמאסטר במדליית זהב בריצת 400 מטר משוכות בשיא אליפות חדש של 48.18 שניות.

=== 2019 ===
באליפות העולם שנערכה באוקטובר בדוחה שבקטר סיים מקמאסטר במקום הרביעי בריצת 400 מטר משוכות בתוצאה של 48.10 שניות.

=== 2021 ===
באולימפיאדת טוקיו שנערכה ביולי-אוגוסט בטוקיו שביפן סיים מקמאסטר במקום הרביעי בריצת 400 מטר משוכות בשיא לאומי חדש של 47.08 שניות.

=== 2022 ===
באליפות העולם שנערכה ביולי ביוג'ין שבאורגון, ארצות הברית סיים מקמאסטר במקום 20 בשלב המוקדמות בריצת 400 מטר משוכות עם תוצאה 49.98 שניות, והעפיל לשלב חצי הגמר, אך לא השתתף בו.

==== אלוף חבר העמים הבריטי ====
במשחקי חבר העמים הבריטי שנערכו באוגוסט בברמינגהאם שבממלכה המאוחדת זכה מקמאסטר במדליית זהב בריצת 400 מטר משוכות בתוצאה של 48.93 שניות.

==== אלוף אמריקה הצפונית, אמריקה המרכזית והקריביים ====
באליפות אמריקה הצפונית, אמריקה המרכזית והקריביים שנערכה באוגוסט בפריפורט שבאיי בהאמה זכה מקמאסטר במדליית זהב בריצת 400 מטר משוכות בשיא אליפות חדש של 47.34 שניות.

=== 2023 ===
==== סגן אלוף העולם ====
באליפות העולם שנערכה באוגוסט בבודפשט שבהונגריה זכה מקמאמסטר במדליית כסף בריצת 400 מטר משוכות בתוצאה של 47.34 שניות, אחרי קרסטן ורהולם מנורווגיה (46.89 שניות) ולפני ראיי בנג'מין מארצות הברית (47.56 שניות). זו הייתה המדליה הראשונה של איי הבתולה הבריטיים במסגרת אליפות העולם באתלטיקה.

== שיאים אישיים ==
=== אצטדיון ===
* ריצת 400 מטר משוכות: 47.08 שניות (2021), שיא איי הבתולה הבריטיים

== קישורים חיצוניים ==

קטגוריה:איי הבתולה הבריטיים: ספורטאים
קטגוריה:אתלטים באולימפיאדת טוקיו (2020)
קטגוריה:אצנים באולימפיאדת טוקיו (2020)
קטגוריה:ילידי 1997
ישראל שכטר

ישראל שכטר (7 בדצמבר 1847, פוקשאן, נסיכות מולדובה – 1912) היה ממייסדי המושבה זכרון יעקב.

== קורות חייו ==
נולד בעיר פוקשאן, בנסיכות מולדובה, מאוחר יותר חלק מרומניה. אביו, יצחק הכהן, חסיד חב"ד מאזור ווהלין, התיישב עם אשתו חיה רחל בפוקשאן כדי לשמש שוחט בקהילה המקומית, ושם נולד שכטר, יחד עם אחיו התאום שניאור זלמן הידוע יותר כסלומון שכטר, חוקר חשוב במדעי היהדות ובמיוחד של גניזת קהיר, מייסד ונשיא איחוד בתי הכנסת של אמריקה (United Synagogue of America), מנהלו של בית המדרש לרבנים באמריקה (ה-JTS) בניו יורק ומורה דרכה של התנועה הקונסרבטיבית ביהדות.

שכטר סיים בית ספר יהודי בפוקשאן, הוכשר כשוחט וקיבל סמיכה לרבנות בשנת 1881.<ref></ref> נשא לאישה את מרים-צביה לבית שטיינברג (1856–1892). בפוקשאן נולדו לזוג בן ובת. היה חבר ב"אגודת ישוב ארץ-ישראל", ובשנת 1882 המשפחה עלתה בעלייה הראשונה לארץ ישראל והייתה חלק מהקבוצה שהקימה את המושבה "זמארין", שכעבור כשנתיים עברה לחסות הברון רוטשילד ושמה הוסב לזכרון יעקב על שם אביו של הברון.<ref></ref> לזוג נולדו עוד ארבע בנות. לאחר פטירת מרים צביה ב-1891 נשא ישראל את האלמנה טובה אברמוביץ (1867–1938) ולזוג נולדו ארבעה ילדים.<ref name=":0"></ref> בנוסף לאשתו טובה היו 3 בנים מנישואיה הראשונים. לפרנסתם הקימו משק חקלאי המבוסס על גידול בעלי חיים, פרדס, מטעים וכרמי יין ומאכל. את ענבי היין היו מגדלים בשיטת גידול "גביע", בה הגפן תומכת בעצמה, ולא על ידי הדליה, בגידולי בעל (ללא השקיה).<ref>[http://haklai-zy.co.il/index.asp?f=9&num=50 שכטר ישראל מרים וטובה] באתר הוועד החקלאי, </ref>

ישראל שכטר היה פעיל ציבור מרכזי בזכרון יעקב, חבר בהנהלת חברה קדישא, ובוועד המושבה.<ref name=":0" />

=== משפחתו ===
* בתו לאה נישאה לצבי נשרי. בתם הייתה הסופרת רינה הברון, אמו של העיתונאי אביב הברון. בת נוספת, מרים גבע, הייתה אמו של האמן הקריקטוריסט דודו גבע.
* בנו אבא שכטר היה פעיל ציבור, וראש המועצה הראשון של זכרון יעקב.
*בתו דבורה הייתה אמו של ההיסטוריון של העולם הקלאסי ישראל שצמן.

== הערות שוליים ==

קטגוריה:משפחת שכטר (זכרון יעקב)
קטגוריה:אנשי העלייה הראשונה
קטגוריה:זכרון יעקב: אישים
אדולף פון טרוטה

אדולף פון טרוטה (בגרמנית: Adolf von Trotha; 1 במרץ 1868 – 11 באוקטובר 1940) היה אדמירל גרמני בצי הקיסרי הגרמני. לאחר המהפכה הגרמנית שימש לזמן קצר כ-Chef der Admiralität הראשון, שהחליף את ה-Reichsmarineamt הקיסרי. לאחר שתמך בפוטש של קאפ במרץ 1920 הוא התפטר מתפקידו. מאוחר יותר מילא כמה תפקידים פוליטיים וימיים ברייך השלישי.

== משפחתו ==
טרוטה נולד ב-1 במרץ 1868 בקובלנץ, באותה תקופה חלק מפרובינציית הריין של ממלכת פרוסיה. טרוטה היה בנו השלישי של קרל פון טרוטה (1834–1870), שנהרג במלחמת צרפת–פרוסיה, כאשר בנו היה בן שנתיים בלבד. טרוטה התחתן עם אנה פון ולטהיים (15 בינואר 1877 – 8 באוגוסט 1964) ב-4 ביוני 1902, בתם של פריץ פון ולטהיים ואליזבת פון קרוסיגק.

== קריירה ימית ==
טרוטה הצטרף לצי הקיסרי הגרמני בשנת 1886 כמועמד לקצונה והועלה לדרגת לויטננט צור זי בשנת 1891. הוא שירת כמפקד ספינת הטורפדו D3 וכקצין ניווט בסיירת הקטנה SMS זידלר. הוא הועלה לדרגת קפיטן-לויטננט ב-1899, ושירת כקצין מטה בשייטת מזרח אסיה עד 1901 והשתתף בדיכוי מרד הבוקסרים בסין.

מ-1901 עד 1906 טרוטה היה קצין מטה במשרד הצי הקיסרי תחת אלפרד פון טירפיץ. בתפקיד זה הועלה לדרגת קורבטנקפיטן ב-1904. בשנים 1906 עד 1908 הוא היה קצין ראשון על אוניית המערכה SMS אלזס ולאחר מכן עד 1909 במטה צי הים הפתוח. הועלה לדרגת פריגטנקפיטן ב-1909, מונה לתפקיד שליש של הקייזר ואותה שנה קיבל את הפיקוד על הסיירת SMS קניגסברג. הוא הועלה לדרגת קפיטן צור זי ב-7 במאי 1910, והצטרף למטה הצי. ב-20 בספטמבר 1913 קיבל את הפיקוד על אוניית המערכה הגדולה SMS קייזר. מ-1914 עד 1918 שירת טרוטה במלחמת העולם הראשונה. בשנת 1916 הוא הפך לרמטכ"ל צי הים הפתוח.<ref name="Trotha"></ref>

כ-Chef der Admiralität ממרץ 1919 היה טרוטה חבר (ללא הצבעה) בשתי ישיבות הקבינט הראשונות של רפובליקת ויימאר, קבינט שיידמן וקבינט באואר ממרץ 1919 עד מרץ 1920.<ref name="Scheidemann"></ref><ref name="Bauer"></ref>

במרץ 1920 הוא תמך ב-פוטש של קאפ הכושל והתפטר מתפקידו.<ref>Bird, Keith Weimar, the German Naval Officer Corps and the Rise of National Socialism, Grüner, 1977, page 69.</ref> הוא פרש מהצי באוקטובר 1920 בדרגת ויצה-אדמירל.<ref></ref>

== קריירה תחת הרייך השלישי ==
לאחר הפרישה, טרוטה קיבל על עצמו את ניהול ה-Grossdeutscher Jugendbund (ליגת הנוער הגרמנית הגדולה) ב-1921. באוקטובר 1931 הוא היה אחד המשתתפים בצעדת חזית הרצבורג של נאצים ושל אנשי ימין אנטי-דמוקרטיים אחרים. לאחר תפיסת השלטון של הנאצים הוא הפך לחבר מועצה פרובינציאלי של פרובינציית ברנדנבורג ופרובינציית פוזן-פרוסיה המערבית. גם נשיא השר הפרוסי הרמן גרינג מינה אותו למועצת המדינה הפרוסית ב-13 בספטמבר 1933.

ב-23 במרץ 1934 נוסדה פדרציית הרייך לימאות גרמנית בראשות טרוטה; זה היה הארגון היורש של ליגת הצי. טרוטה מונה למנהיג כבוד של נוער היטלר הימי ב-15 בפברואר 1935. ב-1 במרץ 1938 הוענק לו תג מפלגת הזהב. מ-4 במרץ 1939 הוא שימש גם כיושב ראש הכבוד של הפדרציה הגרמנית לספורט ימי. באוגוסט 1939 הוענק לו דרגת אדמירל. לאחר מותו ב-11 באוקטובר 1940 נערכה לו הלוויה ממלכתית בברלין.

== קישורים חיצוניים ==

== הערות שוליים ==

קטגוריה:מעוטרי פור לה מריט
קטגוריה:מעוטרי צלב הברזל
קטגוריה:אדמירלים בצי הקיסרי הגרמני
קטגוריה:אנשי צבא גרמנים במלחמת העולם הראשונה
קטגוריה:גרמנים שנולדו ב-1868
קטגוריה:גרמנים שנפטרו ב-1940
כריסטיאן נאפולס

כריסטיאן אטאנאי נאפולס (בספרדית: Cristian Atanay Nápoles; נולד ב-27 בנובמבר 1998) הוא אתלט קובני, זוכה מדליית ארד באליפות העולם (בודפשט 2023) בקפיצה משולשת.

== ביוגרפיה ==
=== 2017 ===
באליפות העולם שנערכה באוגוסט בלונדון שבממלכה המאוחדת סיים נאפולס במקום הרביעי בקפיצה משולשת בתוצאה של 17.16 מטר.

=== 2018 ===
באליפות העולם באולם שנערכה במרץ בברמינגהאם שבממלכה המאוחדת סיים נאפולס במקום התשיעי בקפיצה משולשת בתוצאה של 16.70 מטר.

=== 2019 ===
באליפות העולם שנערכה באוקטובר בדוחה שבקטר סיים נאפולס במקום החמישי בקפיצה משולשת בשיא אישי חדש של 17.38 מטר.

=== 2021 ===
באולימפיאדת טוקיו שנערכה באוגוסט בטוקיו שביפן סיים נאפולס במקום העשירי בקפיצה משולשת בתוצאה של 16.63 מטר.

=== 2023 ===
==== מדליית ארד באליפות העולם ====
באליפות העולם שנערכה באוגוסט בבודפשט שבהונגריה זכה נאפולס במדליית ארד בקפיצה משולשת בשיא אישי חדש של 17.40 מטר, אחרי הוגו פבריס זנגו מבורקינה פאסו (17.64 מטר) ובן ארצו לאסרו מרטינס (17.41 מטר).

== שיאים אישיים ==
=== אצטדיון ===
* קפיצה משולשת: 17.40 מטר (2023)

=== אולם ===
* קפיצה משולשת: 17.02 מטר (2018)

== קישורים חיצוניים ==

קטגוריה:קופצי משולשת
קטגוריה:אתלטים קובנים
קטגוריה:אתלטים באולימפיאדת טוקיו (2020)
קטגוריה:קופצי משולשת באולימפיאדת טוקיו (2020)
קטגוריה:קובנים שנולדו ב-1998
מרטין ג'ראם

אדמירל סר תומאס הנרי מרטין ג'ראם, GCMG, KCB (באנגלית: Sir Thomas Henry Martyn Jerram; 6 בספטמבר 1858 – 19 במרץ 1933) היה קצין בצי המלכותי שכיהן כמפקד העליון, תחנת סין.

== ביוגרפיה ==
ג'ראם נולד ב-6 בספטמבר 1858 בצ'ובהאם, והתחנך בבית הספר Woodcote House. הוא הצטרף לצי המלכותי ב-1871.<ref name="lh">[http://www.kcl.ac.uk/lhcma/locreg/JERRAM.shtml Liddell Hart Centre for Military Archives]</ref> הוא פיקד על גדוד של החטיבה הימית במשלחת לקניה ב-1890.<ref name="lh" /> לאחר מכן הוא היה ממלא מקום סגן הקונסול בביירה ומפנדה במזרח אפריקה הפורטוגלית במהלך התסיסה ב-1891.<ref name="lh" /> הוא המשיך לפיקוד על הספינות אה"מ נורת'המפטון ואה"מ קורקואה. מספטמבר 1899 עד מרץ 1902 הוא פיקד על ספינת ההדרכה אה"מ בוסקוואן, שהוצבה בנמל פורטלנד. במרץ 1902 הוא מונה לקפטן הדגל של אה"מ אלביון, ספינת הדגל השנייה בתחנת סין. מאוחר יותר פיקד על אה"מ ראסל.<ref name="lh" />

הוא הצטרף למטה מפקד הפלגה השלישית של שייטת הבית ב-1909 ופיקד על הצי הלבן בתמרונים מאוחר יותר באותה שנה. בשנה שלאחר מכן הוא קיבל את הפיקוד על אוניות המערכה של הפלגה הרביעית ולאחר מכן הפך להיות סגן המפקד בצי הים התיכון.<ref name="lh" />

הוא שירת במלחמת העולם הראשונה כמפקד העליון של תחנת סין בין השנים 1913 ל-1915, שם היה מעורב במרד בסינגפור ב-1915 לפני שמונה למפקד שייטת אוניות המערכה השנייה, במסגרתה השתתף בקרב יוטלנד ב-1916. האדמירל לורד ביטי היה לאחר מכן מלא ביקורת על תפקידו של ג'ראם והתלונן שג'ראם לא הצליח לתמוך בו עם רדת החשיכה.<ref name="odnb">[http://www.oxforddnb.com/view/article/34184 Sir Martyn Jerram at Oxford Dictionary of National Biography]</ref> הוא פרש מהצי ב-1917<ref name="odnb" /> ומת באלברסטוק ב-19 במרץ 1933.

== משפחתו ==
ב-1892 התחתן עם קלרה איזבל פרסונס, אך התחתן שוב עם אן ג'יי לפני 1901, כאשר התגורר בפורטלנד.<ref></ref> היו לו שני בנים:
* רוי מרטין ג'ראם, נולד ב-1895.
* נייג'ל מרטין ג'ראם, נולד ב-1900.

== הנצחה ==
* הר ג'ראם בהרי הרוקי הקנדיים נקרא על שמו בשנת 1922.<ref></ref>

== הערות שוליים ==

קטגוריה:מסדר האמבט: אבירים וגבירות מפקדים
קטגוריה:מסדר מיכאל הקדוש וג'ורג' הקדוש: גבירות ואבירי הצלב הגדול
קטגוריה:אדמירלים בריטים במלחמת העולם הראשונה
קטגוריה:בריטים שנולדו ב-1858
קטגוריה:בריטים שנפטרו ב-1933
דניאל רוברטס

דניאל אליס רוברטס (באנגלית: Daniel Ellis Roberts; נולד ב-13 בנובמבר 1997) הוא אתלט אמריקאי, זוכה מדליית כסף באולימפיאדת פריז (2024) בריצת 110 מטר משוכות, זוכה מדליית ארד באליפות העולם (בודפשט 2023) בריצת 110 מטר משוכות.

== קריירה מקצועית ==
=== 2019 ===
באליפות העולם שנערכה באוקטובר בדוחה שבקטר נפסל רוברטס בשלב המוקדמות בריצת 110 מטר משוכות.

=== 2021 ===
באולימפיאדת טוקיו שנערכה באוגוסט בטוקיו שביפן סיים רוברטס במקום התשיעי בריצת 110 מטר משוכות בתוצאה של 13.33 שניות.

=== 2022 ===
באליפות העולם שנערכה ביולי ביוג'ין שבאורגון, ארצות הברית נפסל רוברטס בשלב המוקדמות בריצת 110 מטר משוכות.

=== 2023 ===
==== מדליית ארד באליפות העולם ====
באליפות העולם שנערכה באוגוסט בבודפשט שבהונגריה זכה רוברטס במדליית ארד בתוצאה של 13.09 שניות, אחרי גרנט הולוואי מארצות הברית (12.96 שניות) והאנסל פרצ'מנט מג'מייקה (13.07 שניות).

=== 2024 ===
==== מדליית כסף באולימפיאדת פריז ====
באולימפיאדת פריז באוגוסט זכה רוברטס במדליית כסף בתוצאה של 13.09 שניות, אחרי גרנט הולוואי מארצות הברית (12.99 שניות).

== שיאים אישיים ==
=== אצטדיון ===
* ריצת 110 מטר משוכות: 13.00 שניות (2019)

=== אולם ===
* ריצת 60 מטר משוכות: 7.39 שניות (2023)

== קישורים חיצוניים ==

קטגוריה:אצנים אמריקאים
קטגוריה:אצנים באולימפיאדת טוקיו (2020)
קטגוריה:אתלטים באולימפיאדת טוקיו (2020)
קטגוריה:רצי משוכות אמריקאים
קטגוריה:אמריקאים שנולדו ב-1997
קטגוריה:אתלטים אמריקאים באולימפיאדת פריז (2024)
הנרי אביטל

הנרי אביטל (נולד ב-1966) הוא שחקן כדורסל כיסאות גלגלים ובעבר חבר נבחרת ישראל.

אביטל נפצע במבצע שלום הגליל ומרותק לכיסא גלגלים. בנעוריו היה שחקן כדורגל בקבוצת מכבי יפו ולאחר הפציעה החל להתאמן בבית הלוחם בתל אביב והצטרף לנבחרת הכדורסל בכיסאות גלגלים.

היה חבר נבחרת ישראל בכדורסל בכיסאות גלגלים והשתתף במשחקי אליפות אירופה ואליפות עולם. עם הנבחרת יצא אל המשחקים הפאראלימפיים ברצלונה (1992) ובהם דורגו במקום העשירי.

אביטל גרוש ואב לשני ילדים. הוא עוסק באימון אישי לספורטאים ובגישור.

==קישורים חיצוניים==
* [https://www.paralympic.org/henri-avital פירוט השתתפותו בתחרויות המשחקים הפאראלימפיים] באתר הרשמי של IPC 

==הערות שוליים==

קטגוריה:ספורטאים פאראלימפיים ישראלים
קטגוריה:ספורטאים ישראלים במשחקים הפאראלימפיים ברצלונה (1992)
קטגוריה:כדורסלנים במשחקים הפאראלימפיים ברצלונה (1992)
קטגוריה:כדורסלנים פאראלימפיים ישראלים
קטגוריה:שחקני כדורסל נכים ישראלים
קטגוריה:ספורטאים נכי צה"ל
קטגוריה:ישראלים שנולדו ב-1966
חידת משולם

חידת משולם היא סדרה עלילתית-תעודית בת שלושה פרקים ששודרה בשנת 2022 בערוץ כאן 11. הסדרה עקבה ושחזרה את פרשת עוזי משולם שהתרחשה ביהוד בשנות ה-90 של המאה ה-20. יוצרי הסדרה הם רני סער, אושר אסולין, יואב גרוס ועמי גלאם. נכון לאוגוסט 2023, פרקי הסדרה צברו למעלה מ-257 אלף צפיות באתר יוטיוב.

את דמותו של משולם שיחק בשחזור השחקן יואב לוי. לצד השחקנים והשחזור העלילתי, התראיינו בסדרה גם דמויות שלקחו חלק בזמן אמת בפרשה: שוטרים, עיתונאים וחברי קבוצתו של עוזי משולם – וזאת לצד קטעי ארכיון<ref></ref>. לעיתים הראיונות נערכו במקביל לעלילה המבוימת – כך במקרה של אילה חסון, שהתראיינה במקביל לדילומה על ידי השחקנית דנה מיינרט<ref></ref>.

דניאל שירין ממקור ראשון, נועם פתחי מישראל היום ורועי אבן מTvbee שיבחו את הסדרה<ref></ref><ref></ref><ref></ref>. לעומת זאת, מוטי ענברי מעיתון הארץ ביקר את הסדרה וטעם כי היא מסע יחסי ציבור למשולם<ref></ref>.

== שחקנים ==
שחקני הסדרה
* יואב לוי – עוזי משולם
* מירב שירום – אלישבע משולם
* שחף קהלני – שלומי משולם
* גיא גורביץ – נתן שיפריס
* חגית דסברג – שושי זייד
* דנה פרידר – הבת של שושי זייד
* איתמר זנדני – שלומי קעטבי
* זהר סדן – לנדאו
* יפתח קמינר – גבי לסט
* אודי רצין – דוד צור
* דנה מיינרט – איילה חסון
* יהודה נהרי – רמי צוברי

== ראו גם ==
* פרשת ילדי תימן

== קישורים חיצוניים ==
* באתר תאגיד השידור הישראלי

== הערות שוליים ==

קטגוריה:כאן 11: תוכניות וסדרות
קטגוריה:סדרות טלוויזיה תיעודיות ישראליות
קטגוריה:סדרות טלוויזיה ישראליות שעלו לשידור בשנת 2022
קטגוריה:פרשת ילדי תימן
קטגוריה:יהוד-מונוסון: תרבות
סירקוז (סדרת לוויינים)

מודל לוויין סרקוז 4
סירקוז (בצרפתית:Syracuse, SYstème de RAdioCommunication Utilisant un SatellitE) היא סדרת לווייני תקשורת שפותחה בצרפת ושיגוריה נמשכים גם כיום. הלוויינים מיועדים לתקשורת צבאית.

פיתוח המערכת החל בשנות ה-80 של המאה ה-20. הדור הראשון של המערכת התבסס על תוספת ציוד צבאי ללווייני תקשורת אזרחית. ציוד זה התווסף ללווייני Télécom 1 ששוגרו בשנים 1984, 1985 ו-1988. הדור השני של המערכת גם התבסס על תוספת ציוד ללוויינים אזרחיים מדגם Télécom 2 ששוגרו בשנים 1991, 1992, 1995 ו-1996. ציוד לדור השני סופק על ידי חברה בריטית-צרפתית Matra Marconi Space שפיתחה לוויינים מסדרה Skynet הבריטית.

הדור השלישי התבסס על לוויינים ייעודיים והוא כלל לוויינים, תחנות קרקע ונקודות קצה יבשתיות וימיות. המערכת הייתה בבעלות מטה הכוחות המזוינים ונתנה לו עצמאות מבחינת תקשורת לוויינית. המערכת כללה לוויינים ששוגרו בשנת 2005 ו-2006. הלוויין השלישי שפותח במשותף עם איטליה. הוא שוגר בשנת 2015. לוויין נוסף Athena-Fidus (Access on theatres for European allied forces nations-French Italian dual use satellite) שוגר בשנת 2014. גם לוויין זה נמצא בבעלות משותפת צרפתית-איטלקית.

בשנת 2018 הוכרז על הצורך בדור חדש של הלוויינים. לוויינים אלו במשקל 3850 ק"ג לראשונה צוידו במנוע פלזמה לשינויי מסלול. יכולת עודפת של הלוויינים ניתנת למכירה לצורכי צבאות זרות. הלוויינים נבנו על ידי Thales Alenia Space ו-Airbus Defence and Space כמיזם משותף. הם שוגרו בשנת 2021 ו-2023. היה מתוכנן גם הלוויין השלישי אך באפריל 2023 הוכרז על ביטולו לטובת מערכת IRIS² של האיחוד האירופי. כמו כן הוחלט על תחילת פיתוח של "דור חמש" של המערכת.

==קישורים חיצוניים==
* [https://space.skyrocket.de/doc_sdat/syracuse-3.htm תיאור הלוויים ושיגורים]
* [https://www.thalesgroup.com/en/worldwide/defence-and-security/references/syracuse-iii-ground-segment-helping-french-forces-achieve תיאור סירקוז 3]
* [https://www.airbus.com/en/products-services/defence/milsatcom/syracuse-iv תיאור סירקוז 4 באתר היצרן]

==הערות שוליים==

קטגוריה:תוכנית החלל הצרפתית
קטגוריה:לווייני תקשורת
רשימת הנציגויות הדיפלומטיות של פיג'י

פריסת הנציגויות הדיפלומטיות של פיג'י.
רשימת הנציגויות הדיפלומטיות של פיג'י להלן רשימת הנציגויות הדיפלומטיות של פיג'י ברחבי העולם. 
הנציגויות מופעלות על ידי המשרד ליחסי חוץ ושיתופי פעולה בינלאומיים של פיג'י.

==אמריקה==

* וושינגטון די.סי – שגרירות.
* לוס אנג'לס – משרד ליחסי סחר.

==אסיה==
* 
** בייג'ינג – שגרירות.
** שאנגחאי – קונסולייה כללית.
* 
** ניו דלהי – משלחת קונסולרית בכירה.
* 
** ג'קרטה – שגרירות.
* 
** טוקיו – שגרירות
* – משלחת קונסולרית בכירה.
* 
** סאול – שגרירות.
* 
** אבו דאבי – שגרירות.

==אירופה==
* 
** בריסל – שגרירות.

* 
** לונדון – משלחת קונסולרית בכירה.

==אוקיאניה==
* 
** קנברה – משלחת קונסולרית בכירה. 
** סידני – קונסולייה כללית.
* 
** וולינגטון – משלחת קונסולרית בכירה. 
* 
** פורט מורסבי – משלחת קונסולרית בכירה.

==ארגונים בינלאומיים==
* – משלחת קבועה.

קטגוריה:פיג'י: יחסי חוץ
מיירון ג'ורג'

מיירון אנטוניו ג'ורג' קלייטון (בספרדית: Mayron Antonio George Clayton; נולד ב-23 באוקטובר 1993 בלימון שבקוסטה ריקה) הוא כדורגלן קוסטה ריקאי המשחק בעמדת החלוץ בקבוצת בית"ר ירושלים ובנבחרת קוסטה ריקה.

== קריירת מועדונים ==
ג'ורג' שיחק בקבוצות לימון מליגת העל של קוסטה ריקה, OFI כרתים מליגת העל היוונית, הוברו, ראנס, לינגבי בולקלוב ומיטיולן מליגת העל הדנית, וולרנגה מליגת העל הנורווגית, בודפשט הונבד מליגת העל ההונגרית, קאלמאר מליגת העל השוודית, פו מליגת המשנה הצרפתית ולוזאן מליגת העל השווייצרית.

ב-21 ביוני 2022 חזר לפו מליגת המשנה הצרפתית.

ב-31 באוגוסט 2023 חתם ג'ורג' לשנתיים בקבוצת בית"ר ירושלים מליגת העל הישראלית.

ב-4 בספטמבר ערך את הופעת הבכורה שלו בבית"ר כשפתח בהרכב במסגרת המחזור השני בליגת העל נגד מ.ס. אשדוד, משחק בו גם כבש צמד שערי בכורה בקבוצה שהובילו לניצחון 2–1 של קבוצתו.

לאחר הגעתם של המנהל המקצועי אלמוג כהן והמאמן ברק יצחקי לבית"ר ירושלים הוריד ג'ורג' במשקלו בצורה ניכרת ונכנס לכושר הבקעה בסוף העונה הסדירה ובפלייאוף התחתון. את העונה סיים ג'ורג' עם 8 שערים ו2 בישולים ב23 הופעות, כש4 שערים מגיעים בשמונת המשחקים האחרונים של העונה.

== קריירה בינלאומית ==
ב-10 באוקטובר 2014 ערך ג'ורג' את הופעת הבכורה שלו בנבחרת קוסטה ריקה, בניצחון 3–4 על נבחרת עומאן במשחק ידידות.

נכלל בסגל נבחרת קוסטה ריקה לטורניר גביע הזהב 2019, וערך ארבע הופעות בטורניר. ב-20 ביוני 2019 הבקיע את שער הבכורה שלו בנבחרת, בניצחון 1–2 על נבחרת ברמודה במסגרת שלב הבתים של הטורניר.

== קישורים חיצוניים ==

== הערות שוליים ==

קטגוריה:כדורגלנים קוסטה ריקאים
קטגוריה:חלוצי כדורגל קוסטה ריקאים
קטגוריה:כדורגלני לימון
קטגוריה:כדורגלני OFI כרתים
קטגוריה:כדורגלני ראנס
קטגוריה:כדורגלני לינגבי בולדקלוב
קטגוריה:כדורגלני מיטיולן
קטגוריה:כדורגלני וולרנגה
קטגוריה:כדורגלני בודפשט הונבד
קטגוריה:כדורגלני קאלמאר
קטגוריה:כדורגלני לוזאן
קטגוריה:כדורגלני פו
קטגוריה:כדורגלני בית"ר ירושלים
קטגוריה:כדורגלני נבחרת קוסטה ריקה
קטגוריה:כדורגלני גביע הזהב 2019
קטגוריה:כדורגלנים זרים בישראל
קטגוריה:ספורטאים זרים ביוון
קטגוריה:ספורטאים זרים בדנמרק
קטגוריה:ספורטאים זרים בנורווגיה
קטגוריה:ספורטאים זרים בהונגריה
קטגוריה:ספורטאים זרים בשוודיה
קטגוריה:ספורטאים זרים בצרפת
קטגוריה:ספורטאים זרים בשווייץ
קטגוריה:ספורטאים קוסטה ריקאים בישראל
קטגוריה:קוסטה ריקאים שנולדו ב-1993
דוד דושמן

דוד אלכסנדרוביץ' דושמן (ברוסית: Давид Александрович Душман) (1 באפריל 1923 - 4 ביוני 2021) היה חייל יהודי-סובייטי בצבא האדום ומאמן סיוף של הנבחרת האולימפית הסובייטית. דושמן סייע בשחרור מחנה הריכוז אושוויץ-בירקנאו בפולין הכבושה, וכן נלחם בקרב סטלינגרד ובקרב קורסק במהלך מלחמת העולם השנייה.

==ביוגרפיה==
דושמן נולד ב-1 באפריל 1923 בדנציג. אביו היה גנרל, רופא ספורט ורופא צבאי בצבא האדום, בעוד אמו הייתה רופאת ילדים. דושמן בילה חלק מילדותו במינסק לפני שהמשפחה עברה למוסקבה, שם אביו מונה לעמוד בראש המרכז הרפואי במכון המדינה לספורט. אביו גורש מאוחר יותר לגולאג צפונית לחוג הארקטי ב-1938 במהלך הטיהורים הגדולים של סטלין, שם מת עשר שנים מאוחר יותר.

=== מלחמת העולם השנייה ===
דושמן התנדב לצבא האדום כנהג טנק, והשתתף בקרב סטלינגרד ובקרב קורסק במהלך מלחמת העולם השנייה. הוא קיבל יותר מארבעים עיטורים ואותות הצטיינות, כולל עיטור מלחמת המולדת.

בשעות הצהריים המוקדמות של 27 בינואר 1945, נהג דושמן בטנק T-34 על הגדר החשמל של מחנה אושוויץ בירקנאו בפולין, ובכך פתח את המחנה ואיפשר לחיילי הרגלים של הדיוויזיה ה-322 בצבא האדום להיכנס למחנה. על הדברים שראה דושמן במחנה המשוחרר, האנשים רעבים, והגופות הרבות סיפר "זרקנו להם את כל מזון השימורים שלנו ומיד יצאנו לצוד את הפשיסטים".

הוא נפצע קשה שלוש פעמים במהלך המלחמה.

=== קריירת סיוף ===
אחרי המלחמה, הפך דושמן לסייף מקצועי. הוא אימן את נבחרת הנשים הלאומית בסיוף של ברית המועצות מ-1952 עד 1988. בתפקידו כמאמן סיוף באולימפיאדת מינכן 1972, הוא היה עד לטבח הספורטאים במינכן. הוא התגורר ממש מול הספורטאים הישראלים ותיאר שהוא היה "מזועזע" מהאירועים, תוך שהוא עצמו היה מאוד מודע לרקע היהודי שלו באותו זמן.

דושמן המשיך לבקר במועדון הסיוף המקומי שלו כמעט מדי יום עד גיל 94, על פי הוועד האולימפי הבינלאומי.

===חיים אישיים===
דושמן חי באוסטריה במשך כמה שנים בשנות ה-90 לפני שעבר למינכן. מ-1996 ועד מותו ב-4 ביוני 2021, הוא חי במינכן-נויפרלך, יחד עם אשתו זויה עד מותה כמה שנים לפני כן.

==קישורים חיצוניים==
* 

==הערות שוליים==

קטגוריה:מאמני ספורט סובייטים
קטגוריה:אנשי הצבא האדום במלחמת העולם השנייה
קטגוריה:יהודים בכוחות המזוינים של ברית המועצות
קטגוריה:העיר החופשית דנציג: אישים
קטגוריה:מקבלי עיטור אלכסנדר נבסקי (הפדרציה הרוסית)
קטגוריה:מקבלי עיטור הכוכב האדום
קטגוריה:מעוטרי עיטור התהילה
קטגוריה:מקבלי עיטור המלחמה הפטריוטית הגדולה
קטגוריה:שריונאים סובייטים
קטגוריה:אנשי הצבא האדום בקרב סטלינגרד
קטגוריה:אנשי הצבא האדום בקרב קורסק
קטגוריה:מהגרים מברית המועצות לגרמניה
קטגוריה:סובייטים שנולדו ב-1923
קטגוריה:נפטרים ב-2021
קאי סוטו

קאי זכארי פרלאדו סוטו (באנגלית: Kai Zachary Perlado Sotto; נולד ב-11 במאי 2002) הוא כדורסלן פיליפיני המשחק בעמדת הסנטר בהירושימה דרגונפלייס היפנית.

==קריירה==
סוטו נולד בלאס פיניאס שבמטרופולין מנילה, לאב כדורסלן עבר.<ref></ref><ref></ref><ref></ref> הוא החל לשחק כדורסל בתיכונים מקומיים,<ref></ref><ref></ref> ובמרץ 2019 עבר לארצות הברית בניסיון לקדם את הקריירה שלו.<ref></ref><ref></ref> ב-13 במאי 2020 חתם בג'י ליג איגנייט מליגת הפיתוח של ה-NBA.<ref></ref> הוא היה אמור להצטרף לסגל הקבוצה לקראת משחקיה ב"בועה" מיוחדת שסודרה עבורה בשל מגפת הקורונה, אך בפברואר 2021 נחתך מהקבוצה לפני ששיחק במדיה משחק רשמי, לאחר שהעדיף לייצג את נבחרת הפיליפינים במוקדמות אליפות אסיה 2022 בעת שמשחקים אלו נקבעו על תאריכי פתיחת הליגה.<ref></ref><ref></ref><ref></ref><ref></ref>

ב-21 באפריל 2021 חתם באדלייד 36' מליגת העל האוסטרלית,<ref></ref><ref></ref> לאחר שלא התאפשר לו להתמודד בדראפט 2021 ב-NBA.<ref></ref><ref></ref> בעונתו הראשונה העמיד ממוצעים של 7.5 נקודות, 4.5 ריבאונדים ו-0.8 חסימות ב-15.3 דקות למשחק, ובעונתו השנייה העמיד ממוצעים של 6.8 נקודות, 4.5 ריבאונדים ו-0.8 חסימות ב-12.9 דקות למשחק. ב-28 באפריל 2022 הודיע כי יתמודד בדראפט 2022 ב-NBA,<ref></ref> אך לא נבחר<ref></ref> ושב לאדלייד.<ref></ref> בפברואר 2023 עזב את אדלייד<ref></ref> וחתם בהירושימה דרגונפלייס היפנית עד לתום העונה.<ref></ref><ref></ref> ב-18 במרץ 2023 רשם דאבל דאבל, עם 21 נקודות ו-12 ריבאונדים, בניצחון קבוצתו 90–72 על איבראקי רובוטס.<ref></ref> ב-24 במאי האריך את חוזהו בקבוצה, כולל סעיף יציאה ל-NBA.<ref></ref><ref></ref>

ב-23 ביוני 2023 הוזמן על ידי אורלנדו מג'יק לליגת הקיץ של ה-NBA,<ref></ref><ref></ref> ובהופעת הבכורה שלו בטורניר, נגד פורטלנד טרייל בלייזרס, רשם שש נקודות, ארבעה ריבאונדים ושלוש חסימות ב-13 דקות משחק,<ref></ref> אך נפצע בגבו במשחק הבא ולא שיחק יותר בטורניר.<ref></ref>

===קריירת נבחרות===
סוטו מייצג את נבחרת הפיליפינים בכדורסל.<ref></ref><ref></ref> ב-2017 ייצג את נבחרת הפיליפינים באליפות דרום-מזרח אסיה עד גיל 16, העמיד ממוצעים של 16.8 נקודות, 8.5 ריבאונדים ושלוש חסימות למשחק, והוביל את קבוצתו לזכייה במדליית הזהב. באפריל 2018 ייצג את הפיליפינים באליפות אסיה עד גיל 16, הוביל את קבוצתו למקום הרביעי עם ממוצעים של 16.8 נקודות, 13.5 ריבאונדים ו-2.5 חסימות למשחק,<ref></ref> ואף סיים את הטורניר כשחקן המוביל בריבאונדים, בחסימות ובמדד יעילות.<ref></ref><ref></ref> הוא רשם 28 נקודות, 21 ריבאונדים ושלוש חסימות בניצחון ברבע הגמר על יפן, ורשם 26 נקודות, 21 ריבאונדים ושש חסימות בהפסד בחצי הגמר לסין.

==קישורים חיצוניים==

==הערות שוליים==

קטגוריה:כדורסלנים פיליפינים
קטגוריה:כדורסלני אדלייד 36'
קטגוריה:כדורסלני נבחרת הפיליפינים
קטגוריה:פיליפינים שנולדו ב-2002
Now or Never

"Now or Never" הוא סינגל של הזמרת האמריקאית הלסי. השיר יצא ב-4 באפריל 2017 בהוצאת חברת התקליטים Astralwerks. השיר מופיע כסינגל המוביל של אלבום האולפן השני שלה, Hopeless Fountain Kingdom.<ref></ref> השיר נכתב על ידי הלסי, סטארה, קשמיר קאט, בני בלנקו וניית'ן פרז, והופק על ידי קשמיר קאט, בני בלנקו וניית'ן פרז.

נכון לאוגוסט 2023, השיר הושמע למעלה מ-460 מיליון פעמים בספוטיפיי,<ref></ref> ולמעלה מ-68 מיליון פעמים ביוטיוב.<ref></ref>

== מיקומי שיא ==

== נתוני מכירות ==
{| class="wikitable sortable"
!אזור
!תואר
!מכירות
|-
!אוסטרליה (ARIA)
|2× פלטינה
|140,000
|-
!קנדה (Music Canada)
|פלטינה
|80,000
|-
!דנמרק (IFPI Danmark)
|זהב
|45,000
|-
!איטליה (FIMI)
|זהב
|25,000
|-
!מקסיקו (AMPROFON)
|זהב
|30,000
|-
!ניו זילנד (RMNZ)
|זהב
|15,000
|-
!נורווגיה (IFPI Norway)
|זהב
|30,000
|-
!הממלכה המאוחדת (BPI)
|כסף
|200,000
|-
!ארצות הברית (RIAA)
|3× פלטינה
|3,000,000
|-
! colspan="3" |סטרימינג
|-
!שוודיה (GLF)
|זהב
|4,000,000
|}

== היסטוריית יציאות לאור ==
{| class="wikitable plainrowheaders"
! scope="col" |אזור
! scope="col" |תאריך
! scope="col" |פורמט
! scope="col" |גרסה
! scope="col" |חברת תקליטים
! scope="col" |הערות
|-
! rowspan="2" scope="row" |עולמי
| 4 באפריל 2017
| rowspan="2" | הורדת מוזיקה, הזרמת מוזיקה
|מקורית
| rowspan="2" |אסטרלוורקס
| style="text-align:center;" |
|-
| 7 ביולי 2017
|רמיקס של R3hab
|style="text-align:center;"|<ref name="R3hab"></ref>
|}

== קישורים חיצוניים ==

== הערות שוליים ==

קטגוריה:שירי 2017
קטגוריה:סינגלים מ-2017
קטגוריה:שירי הלסי
קטגוריה:שירים באנגלית
קטגוריה:שירים שנכתבו על ידי בני בלנקו
קטגוריה:שירים שנכתבו על ידי הלסי
קטגוריה:שירים שנכתבו על ידי ניית'ן פרז
קטגוריה:שירים שנכתבו על ידי סטארה
קטגוריה:שירים שהופקו על ידי בני בלנקו
קטגוריה:שירים שהופקו על ידי קשמיר קאט
קטגוריה:בלדות פופ
קטגוריה:שירי R&B עכשוויים
קטגוריה:סינגלים בהוצאת אסטרלוורקס
קטגוריה:סינגלים בהוצאת קפיטול רקורדס
זייבייר קוקס

זייבייר קוקס (באנגלית: Xavier Cooks; נולד ב-19 באוגוסט 1995) הוא כדורסלן אוסטרלי המשחק בעמדת הפאוור פורוורד.

==קריירה==
קוקס נולד בבלאראט שבוויקטוריה, אוסטרליה, לאב כדורסלן עבר אפרו-אמריקאי ולאם אוסטרלית.<ref></ref><ref></ref> ב-2014 עבר לארצות הברית, והצטרף לקבוצת הכדורסל של אוניברסיטת וינת'רופ.<ref></ref> ב-15 בפברואר 2017 רשם דאבל דאבל של 20 נקודות ו-20 ריבאונדים,<ref></ref> ולאחר מכן הפך לריבאונדר המוביל של האוניברסיטה בכל הזמנים.<ref></ref> לאחר שלא נבחר בדראפט 2018 ב-NBA, הצטרף קוקס לסגל גולדן סטייט ווריורס לטורניר ליגת הקיץ של ה-NBA. לאחר שלא קיבל חוזה ב-NBA, חתם בווירצבורג באסקטס מליגת העל הגרמנית. בתום העונה שב לליגת הקיץ והתחרה עבור פיניקס סאנס. ביולי 2019 חתם בשטרסבורג הצרפתית,<ref></ref> אך שוחרר מהקבוצה עקב פציעה<ref></ref> וב-27 בנובמבר 2019 חתם בסידני קינגס מליגת העל האוסטרלית. הוא זכה עם הקבוצה בשתי אליפויות רצופות, בעונת 2021/2022 ובעונת 2022/2023, וזכה בתואר ה-MVP של ליגת העל האוסטרלית ב-2023<ref></ref> ובתואר ה-MVP של סדרת גמר ליגת העל האוסטרלית ב-2022.<ref></ref> ב-18 במאי 2022, לאחר תום העונה באוסטרליה, חתם לזמן קצר בוולינגטון סיינטס מליגת העל הניו זילנדית החצי-מקצוענית.<ref></ref>

ב-17 במרץ 2023, יומיים לאחר שזכה באליפות אוסטרליה, חתם קוקס בוושינגטון וויזארדס מה-NBA.<ref></ref><ref></ref> הוא ערך את הופעת הבכורה שלו ב-NBA למחרת, ורשם שני ריבאונדים בחמש דקות וחצי בהפסד קבוצתו לסקרמנטו קינגס.<ref></ref> ב-9 באפריל רשם 10 נקודות ו-14 ריבאונדים ב-35 דקות משחק נגד יוסטון רוקטס.<ref></ref>

==סטטיסטיקות הקריירה==
===בעונה הסדירה של ה-NBA===
{| class="wikitable sortable" style="font-size:95%; text-align:right;"
! עונה !! קבוצה !! משחקים !! חמישייה !! דקות !! % מהשדה !! % משלוש !! % מהעונשין !! ריבאונדים !! אסיסטים !! חטיפות !! חסימות !! נקודות
|-
| || וושינגטון || 10 || 1 || 12.6 || 0.607 || 0.000 || 0.400 || 3.8 || 0.6 || 0.6 || 0.4 || 3.8
|- style="background-color:#80BFFF; font-weight:bold;"
| קריירה || || 10 || 1 || 12.6 || 0.607 || 0.000 || 0.400 || 3.8 || 0.6 || 0.6 || 0.4 || 3.8
|}

==קישורים חיצוניים==

* 

==הערות שוליים==

קטגוריה:כדורסלנים אוסטרלים
קטגוריה:כדורסלני אוניברסיטת וינת'רופ
קטגוריה:כדורסלני וירצבורג באסקטס
קטגוריה:כדורסלני סידני קינגס
קטגוריה:כדורסלני וושינגטון ויזארדס
קטגוריה:כדורסלני נבחרת אוסטרליה
קטגוריה:שחקני NBA שלא נבחרו בדראפט
קטגוריה:אוסטרלים שנולדו ב-1995